recursal/SuperWikiNEXT-32B huggingface dataset:
**கோபால்தாசு சங்கர்லால் அகர்வால்** (Gopaldas Shankarlal Agrawal) இந்தியாவைச் சேர்ந்த ஓர் அரசியல்வாதியாவார். 13 ஆவது மகாராட்டிர சட்டமன்றத்தில் இவர் உறுப்பினராக இருந்தார். கோந்தியா சட்டமன்றத் தொகுதியை பிரதிநிதித்துவப்படுத்துகிறார். 2019 ஆம் ஆண்டு நடைபெற்ற மகாராட்டிர சட்டப் பேரவைத் தேர்தலுக்கு முன்னதாக இவர் பாரதிய சனதா கட்சியில் சேர்ந்தார்.  மூன்றாவது முறையாக சட்டமன்ற உறுப்பினராகத் தேர்ந்தெடுக்கப்பட்டுள்ளார்.  2013 ஆம் ஆண்டு டிசம்பர் மாதம் 9 முதல் 20 வரை நாக்பூரில் நடைபெற்ற சட்டசபையின் குளிர்கால கூட்டத்தொடரின் போது ஒரு கேள்வி கூட கேட்காதவர்களில் அகர்வாலும் ஒருவர் என்பது தகவல் அறியும் உரிமை சட்டக் கேள்வியில் தெரியவந்துள்ளது  சொந்த அரசாங்கத்திற்கு எதிராக இவர் தாக்கல் செய்த பொதுநல மனுவில், கோந்தியாவில் மருத்துவக் கல்லூரி தொடங்குவது தொடர்பாக தேவையான நடவடிக்கைகள் தொடர்பாக, 19 பிப்ரவரி 2014 வரையிலான காலக்கெடுவை அரசாங்கத்தால் சந்திக்க முடியவில்லை. இது இந்திய மருத்துவக் குழுவின் முன்மொழிவை நிராகரித்ததாகக் கூறப்படுகிறது.

மேற்கோள்கள்
-----------

1. ↑  Advantage BJP As Four More Opposition Leaders Cross Over In Maharashtra
2. ↑ . 2014-10-19.
3. ↑ . 2014-03-09.
4. ↑ . 2014-06-26.
**யலமஞ்சிலி வெங்கட சத்யநாராயண சௌத்ரி** (*Yalamanchili Venkata Satyanarayana Chowdary***)** தெலுங்குத் திரைப்பட எழுத்தாளரும், இயக்குநரும், தயாரிப்பாளரும், விநியோகஸ்தரும், கண்காட்சியாளரும், இசை நிறுவன உரிமையாளரும் ஆவார். 1998 ஆம் ஆண்டு "கிரேட் இந்தியா எண்டர்டெயின்மெண்ட்ஸ்" என்ற பதாகையின் கீழ் நாகார்ஜுனா தயாரித்த *ஸ்ரீ சீதா ராமுலா கல்யாணம் சூதமு ராரண்டி* படத்தின் மூலம் இயக்குநராக அறிமுகமானார். அதன் பிறகு நாகார்ஜுனா, நந்தமுரி ஹரிகிருஷ்ணா நடித்த *சீதாராம ராஜு* படத்தையும், மகேஷ் பாபு நடித்த <i id="mwGQ">யுவராஜ்ஜ்</i> படத்தையும் இயக்கினார். பின்னர் இவர், "பொம்மரில்லு வாரி" என்ற தனது சொந்த தயாரிப்பு நிறுவனத்தை நிறுவினார். *லஹிரி லஹிரி லஹிரிலோ* என்ற படத்த தயாரித்து இயக்கினார். பின்னர் *சீதையா, தேவதாசு, ஒக்க மொகாடு, சலீம், ரே* ஆகிய படங்களை இயக்கினார். இவற்றில் சலீம் மட்டுமே இவரது தயாரிப்பு நிறுவனத்திலிருந்து வராத படம்.  இதுவரை ஒன்பது படங்களை இயக்கியுள்ளார். 2012 இல், குணசேகரின் இயக்கத்தில் ரவி தேஜா மற்றும் தீக்க்ஷா சேத்  நடித்த *நிப்பு* படத்தைத் தயாரித்தார்.  

நந்தமுரி தாரக ராமராவ் அவர்களால் ஈர்க்கப்பட்டு தெலுங்கு திரையுலகில் நுழைந்ததாக சௌத்ரி கூறுகிறார். இவர் தனது முதல் படமான *சீதா ராமுல கல்யாணம் சூதமு ராராண்டி* (1998), ஆதித்ய ஓம் மற்றும் அங்கீதாவுடன் *லஹிரி லஹிரி லஹிரிலோ* (2002), ராம் பொதினேனி மற்றும் இலியானாவுடன் *தேவதாசு* (2006), சாய் தரம் தேஜ் மற்றும் வெங்கட், சாந்தினி மற்றும் சந்து உட்பட பல்வேறு நடிகர்களை அறிமுகப்படுத்தினார். சாய் தரம் தேஜின் இரண்டாவது படமான *பிள்ளா நுவ்வு லேனி ஜீவிதம்* (2014) <i id="mwSQ">ரேயை</i> விட முன்னதாகவே வெளியானது.

மேற்கோள்கள்
-----------

வெளி இணைப்புகள்
---------------



1. ↑  "Saleem announcement". .
2. ↑  "Deeksha Seth in 'Nippu' – Telugu Movie News". *IndiaGlitz*. .
3. ↑  "Y.V.S. Chowdary". .
4. ↑  "Interview with YVS Chowdary". .
***விழித்தெழு*** என்பது 2023 இல் வெளியான இந்தியத் தமிழ் அதிரடி பரபரப்பூட்டும்திரைப்படமாகும். இப்படத்தில் அசோக் குமார், காயத்ரி ரேமா ஆகியோர் முக்கிய வேடங்களில் நடிக்க, பில்லி முரளி, சேலம் சரவணன், சரவண சக்தி, பருத்திவீரன் சுஜாதா, வினோதினி வைத்தியநாதன் ஆகியோர் துணை வேடங்களில் நடித்திருந்தனர். இப்படம் 2023 மார்ச் 3 அன்று திரையரங்குகளில் வெளியிடப்பட்டது.

நடிகர்கள்
---------

 அசோக் குமார்

கதைச்சுருக்கம்
--------------

இப்படம் இணையதள சூதாட்டத்தை அடிப்படையாகக் கொண்டது. இணைய மோசடியின் கருப்பொருளைச் சுற்றி உருவாக்கப்பட்டுள்ளது.

தயாரிப்பு
---------

படத்தின் முன்னோட்டத்தை நக்கீரன் தொகுப்பாளர் நக்கீரன் கோபாலனும் இயக்குநர் எஸ்.ஏ.சந்திரசேகரனும் வெளியிட்டனர்.  படத்தின் இசை வெளியீடு 2023 சனவரி 12 அன்று நடைபெற்றது

வரவேற்பு
--------

இப்படம் 2023 மார்ச் 3 அன்று தமிழ்நாடு முழுவதும் வெளியிடப்பட்டது. *தினத்தந்தியின்* ஒரு விமர்சகர், இயக்குநர் தமிழ்ச் செல்வன் ஒரு பொறுப்புணர்வுடன் கதையைச் சொல்கிறார் என்றும், இணைய மோசடிகள் பற்றிய விழிப்புணர்வை ஏற்படுத்துவதற்காக காட்சிகளை விறுவிறுப்பாக நகர்த்துகிறார் என்றும் எழுதினார்.

மேற்கோள்கள்
-----------

1. ↑  "'விழித்தெழு' திரைப்பட ஃபர்ஸ்ட் லுக் போஸ்டரை வெளியிட்ட நக்கீரன் ஆசிரியர்" (in en). 2023-01-01. .
2. ↑  "ஆன்லைன் மோசடியை அம்பலப்படுத்தும் 'விழித்தெழு'!". .
3. ↑  "'விழித்தெழு' படத்தின் இசை வெளியீடு" (in en). .
4. ↑  தினத்தந்தி (2023-03-07). "விழித்தெழு: சினிமா விமர்சனம்" (in ta). .

வெளி இணைப்புகள்
---------------

* இணையதள திரைப்பட தரவுத்தளத்தில் *விழித்தெழு*
**கே. டி. எம் அகமது இப்ராகிம் சாகிப்** (K. T. M. Ahmed Ibrahim) ஒரு இந்திய அரசியல்வாதி ஆவார். இவர் 1947 ஆம் ஆண்டு ஜூலை 14 ஆம் தேதி முதல் 1950 ஆம் ஆண்டு ஜனவரி 24 ஆம் தேதி வரை இந்திய அரசியல் நிர்ணய சபையின் உறுப்பினராக இருந்தார். இவர் அகில இந்திய முஸ்லீம் லீக்கின் தலைவராகவும் பணியாற்றினார்.

ஆரம்ப வாழ்க்கையும் கல்வியும்
----------------------------

இப்ராஹிம் தமிழ்நாட்டிலுள்ள திருநெல்வேலியில் பேட்டை என்னுமிடத்தில் பிறந்தார். இவர் தமிழ், சமஸ்கிருதம், அரபு மற்றும் உருது மொழிகளில் அறிஞரான மறைந்த மௌலவி மியாகான் இராவுத்தரின் மகன் ஆவார். திருவனந்தபுரத்தில் உள்ள சி. எம் கல்லூரியிலும் இந்துக் கல்லூரியிலும் அகமது இப்ராகிம் படித்தார். இவர் 1919 ஆம் ஆண்டு தன் இளங்கலைப் பட்டத்தையும், 1921 ஆம் ஆண்டு சட்டத்துறையில் இளங்கலைப் பட்டத்தையும் படித்து முடித்தார்.

இயக்கம்
-------

இவர் மாணவராக இருந்தபோதே தீவிரமாக அரசியலில் ஈடுபட்டார். இவர், தனது சகோதரர் எம். முகமது இஸ்மாயில் சாகிப், எம்எல்ஏவுடன் ஒத்துழையாமை இயக்கத்தில் தீவிரமாகப் பங்கேற்றார். 1920 ஆம் ஆண்டு திருநெல்வேலியில் நடைபெற்ற 26 ஆவது மாகாண அரசியல் மாநாட்டில் இந்தியாவிலேயே முதன்முறையாக ஒத்துழையாமைக்குத் தீர்மானம் நிறைவேறக் காரணமானவர் ஆவர்.

மேற்கோள்கள்
-----------

1. 1 2  Wright, Theodore P. (September 1966). "The Muslim League in South India since Independence: A Study in Minority Group Political Strategies" (in en). *American Political Science Review* **60** (3): 579–599. doi:10.2307/1952972. பன்னாட்டுத் தர தொடர் எண்:0003-0554. .
2. ↑  "Constitution of India". .
3. ↑  "Eparlib". *Constituent Assembly Debates*. .
4. ↑  "Freedom First Magazine | The monthly journal of the Indian Committee for Cultural Freedom". .
5. ↑  "Constituent Assembly of India: Debates". .
6. ↑  "Debates in the Constituent Assembly and thereafter on UniformCivil Code". *Indian Policy Foundation*. 13 November 2020. .
**அறிவியல் மற்றும் தொழில்நுட்பப் பல்கலைக்கழகம், தோகா (University of Doha for Science and Technology) கத்தார் நாட்டின் தலைநகரமான** தோகா நகரத்தில் அமைந்துள்ள் ஒரு பல்கலைக்கழகமாகும். .

வரலாறு
------

2022 ஆம் ஆண்டில் பல்கலைக்கழகம்  நிறுவப்பட்டது.

கல்வியாளர்கள்
-------------

2023 ஆம் ஆண்டு தரவுகளின்படி 64 கல்வித் திட்டங்கள் பல்கலைக்கழகத்தால் வழங்கப்படுகின்றன.  இவை ஐந்து பிரிவுகளாகப் பிரிக்கப்பட்டுள்ளன. பொறியியல் தொழில்நுட்பம், வணிக மேலாண்மை, கணினி மற்றும் தகவல் தொழில்நுட்பம், சுகாதார அறிவியல் மற்றும் பொதுக் கல்வி. என்பவை இப்பிரிவுகளாகும்.

சேர்க்கை
--------

கத்தார் குடிமக்கள் மற்றும் கத்தார் பெண்களின் குழந்தைகளுக்கு இளங்கலைப் படிப்புகளுக்கான கல்விக் கட்டணத்தில் இருந்து விலக்கு அளிக்கப்பட்டுள்ளது. குறைந்தபட்சம் 60% தரத்துடன் உயர்நிலைப் பள்ளித் திட்டத்தை நிறைவு செய்தல், இத்துடன் பல்கலைக்கழகத்தால் நடத்தப்படும் வேலை வாய்ப்புத் தேர்வுகளில் செயல்திறன் போன்றவை சேர்க்கைக்கான தேவைகளாகும்.

சின்னம்
-------

ஓர் அரேபிய ஓநாய் .இதன் சின்னமாகும்.

மேற்கோள்கள்
-----------

1. ↑  Doha (2022-02-28). "Qatar announces first national applied university" (in en). .
2. ↑  Doha (2023-06-21). "UDST graduates 781 students from Class of 2023" (in en). .
3. 1 2  "UDST announces eight new programs" (in en). 2023-05-25. .
4. ↑  "UDST welcomes new students as 7,000 enrol for fall semester" (in en). 2023-08-24. .
கோரோட் - 20 என்பது மோனோசெரோசு விண்மீன் குழுவில் நம்மிடமிருந்து சுமார் 4011 ஒளி ஆண்டுகள் தொலைவில் அமைந்துள்ள ஒரு முதன்மை வரிசை விண்மீனாகும். இந்த விண்மீனை குறைந்தது இரண்டு கோள்கள் சுற்றிவருகின்றன.

பான்மைகள்
---------

கோரோட் - 20 என்பது வானியல் செந்தரப்படி 14.66 தோர்றப் பொலிவுப் பருமையுள்ள மிகச் சிறிய விண்மீனாகும். இதன் அகவை சுமார் 100 மில்லியன் ஆண்டுகள் என மதிப்பிடப்பட்டுள்ளது. பொருண்மை, ஆரம் அடிப்படையில் இது நமது சூரிசூரியனை. கிட்டத்தட்ட ஒத்திருக்கிறது. இதன் மேற்பரப்பு வெப்பநிலை சுமார் 5880 கெ. ஆகும். கோரோட் த விண்வெளி தொலைநோக்கியால் கன்டறிந்ததால் கோரோட் - 20 என்ற பெயர் பெற்றது.

கோள் அமைப்பு
------------

2011 ஆம் ஆண்டில் , கோரோட் திட்டத்திற்குள் பணிபுரியும் வானியலாளர்கள் குழு ஒன்று இந்த அமைப்பில் கோரோட் - 20 பி மற்றும் கோரோட்-20c தாய் விண்மீனைச் சுற்றிவருவதாகக் கண்டறிந்தது.இது வியாவியாழன் பொருண்மையை விட நான்கு மடங்கு அதிகமான ஒரு சூடான வளிமப் பெருங்கோளாகும். இருப்பினும் , கோலின் ஆரம் வியாழனின் ஆரத்தில் 84% மட்டுமே உள்ளது. இது சராசரி உயர் அடர்த்தியைக் குறிக்கிறது. பி, சி ஆகிய இரண்டும் அதன் தாய் விண்மீனுக்கு அருகில் 0.09 வானியல் அலகு. தொலைவில் உள்ளன.

CoRoT-20 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | 4.3 *M*J | 0.09 |  ? | 0.59 |
| **c** | 17 *M*J | 2.9 |  ? | 0.6 |

மேற்கோள்கள்
-----------

1. ↑  "CoRoT-20 Planets in the system".. பார்த்த நாள்: February 25, 2019.
**கழுகுமலை சமணர் படுக்கைகள்** (Kalugumalai Jain beds), தமிழ்நாடு மாநிலத்தின் தூத்துக்குடி மாவட்டத்தில் கழுகுமலை எனும் ஊரில் அமைந்துள்ளது. இச்சமணர் படுகைகள் கோவில்பட்டிலிருந்து 22 கிமீ தொலைவில் கழுகுமலை பேரூராட்சியில் உள்ளது.

இச்சமணக் கல் படுக்கைகள் குடைவரை கட்டிட அமைப்பில், பாண்டிய மன்னன் **பராந்தக நெடுஞ்சடையன்** காலத்தில் (பொ.ஊ. 768-800) அமைக்கப்பட்டதாக கருதப்படுகிறது. இங்கு திகம்பர சமணத் துறவிகள் தங்கி, சமண சமயத்தை பரப்பினர்.

இச்சமணப் படுக்கைகளுக்கு அருகில் பொ.ஊ. 8ம் நூற்றாண்டின் சிவன் கோயில், கழுகுமலை வெட்டுவான் கோயில் மற்றும் கழுகுமலை முருகன் கோயில் அமைந்துள்ளது.

இச்சமண படுகைகளில் மகாவீரர், பாகுபலி, பார்சுவநாதர் போன்ற 150 தீர்த்தங்கரர்களின் சிற்பங்கள் செதுக்கப்பட்டுள்ளது. கழுகுமலை சமணர் படுகைகள், தமிழகத் தொல்லியல் துறை பராமரிக்கிறது.

பாகுபலி மற்றும் பார்சுவநாதர் சிற்பங்கள்
கழுகுமலை வெட்டுவான் கோயில், கழுகுமலை முருகன் கோயில்

இதனையும் காண்க
--------------

* கழுகுமலை வெட்டுவான் கோயில்
* கழுகுமலை முருகன் கோயில்
* தமிழ்ச் சைனர்
* தமிழ்நாட்டில் சைனர் கோயில்கள்

மேற்கோள்கள்
-----------

1. ↑  Dundas, Paul (2003). *The Jains*. Routledge. பக். 125–6. பன்னாட்டுத் தரப்புத்தக எண்:9781134501656. .
2. ↑  "Sthala Varalaru". Hindu Religious and Endowment Board, தமிழ்நாடு அரசு. 2015.. பார்த்த நாள்: 4 November 2015.

வெளி இணைப்புகள்
---------------

* கழுகுமலை சமணர் படுகைகள் காணொலி
**அரபனஹள்ளி** (*Harapanahalli*) என்பது தென்னிந்திய மாநிலமான கர்நாடகாவில் விஜயநகரம் மாவட்டத்தில் இரண்டாவது பெரிய & வேகமாக வளர்ந்து வரும் நகரமாகும். புகழ்பெற்ற கன்னட நகைச்சுவையாளர் பீச்சி (ராயசம் பீமசேன ராவ்) இங்கு பிறந்தார். இந்த இடம் கல்யாண கர்நாடகாவை மத்திய கர்நாடகாவுடன் இணைக்கிறது. இது சென்னை மாகாணத்தின் முக்கிய வர்த்தக மற்றும் கல்வி மையமாக இருந்தது

நிலவியல்
--------

அரபனஹள்ளி 14°48′N 75°59′E﻿ / ﻿14.8°N 75.98°E﻿ / 14.8; 75.98இல் அமைந்துள்ளது.  இது சராசரியாக 633 மீட்டர்கள் (2076 அடி) உயரத்தில் உள்ளது. அரபனஹள்ளி பழமையான வர்த்தகப் புறக்காவல் நிலையங்களில் ஒன்றாகும்.

மக்கள்தொகை
----------

2001 மக்கள் தொகைக் கணக்கெடுப்புப்படி, அரபனஹள்ளியின் மக்கள் தொகை 41,889 பேர் உள்ள்னர். மக்கள் தொகையில் ஆண்கள் 52%, பெண்கள் 48%. அர்பனஹள்ளியின் சராசரி கல்வியறிவு விகிதம் 55%. இது, தேசிய சராசரியான 59.5% ஐ விடக் குறைவு: ஆண்களின் கல்வியறிவு 60%, பெண்களின் கல்வியறிவு 48%. மக்கள் தொகையில் 14% பேர் 6 வயதுக்குட்பட்டவர்கள்.

போக்குவரத்து
------------

அரப்பனஹள்ளியில் தொடர் வண்டி நிலையம் 2014ல் திறக்கப்பட்டுள்ளது.

கல்வி
-----

அரபனஹள்ளி நகரில் மாநில மற்றும் மத்திய கல்வி வாரியப் பள்ளிகளும் ஆரம்ப மற்றும் உயர்நிலைப் பள்ளிகள் உள்ளன. கல்லூரி அளவிலான கல்வி நிறுவனங்களில் மருந்தியல் கல்லூரி, அரசு இளநிலை பட்டயக் கல்லூரி, பல்துறை தொழில்நுட்பக் கல்லூரிகள் ஆகியவையும்அடங்கும்.

இவற்றையும் பார்க்கவும்
----------------------

* அரசிகெரே

சான்றுகள்
---------

1. ↑  Falling Rain Genomics, Inc - Harpanahalli
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. .
**ஆத்திரேலிய நெட்டைக்காலி** ( ***Anthus australis*** ) என்பது குருவி வரிசையைச் சேர்ந்த ஒரு சிறிய பறவையாகும். இது மோட்டாசில்லிடே குடும்பத்தின், நெட்டைக்காலி *பேரினத்தை* சேர்ந்தது. இப்பறவை ஆஸ்திரேலியா மற்றும் நியூ கினியாவில் திறந்த வெளியில் காணப்படுகிறது.

இது முன்பு ரிச்சர்டு, ஆப்ரிக்கன், மலை, நெல்வயல் நெட்டைக்காலிகளுடன் ஒரே இனத்தில் சேர்க்கப்பட்டிருந்தது. பல ஆய்வாளர்கள் ஆஸ்ட்ரேலேஷியன் நெட்டைக்காலியை இரண்டு வகைகளாகப் பிரித்தனர்: ஆஸ்திரேலியாவில் உள்ள **ஆஸ்திரேலிய நெட்டைக்காலி** ( *அந்தஸ் ஆஸ்ட்ராலிஸ்* ) மற்றும் நியூ கினியா மற்றும் **நியூசிலாந்து நெட்டைக்காலி** ( *அந்தஸ் நோவாசீலாண்டியே* ) என்பவையாகும்.

விளக்கம்
--------

இது ஒல்லியான பறவையாகும். இப்பறவை 16 முதல் 19 செ.மீ. நீளமும், 40 கிராம் எடையும் கொண்டது. இறகுகள் மேலே வெளிர் பழுப்பு நிறத்தில் இருண்ட கோடுகள் கொண்டதாக இருக்கும். மார்பகத்தின் மீது கோடுகளும் கீழ்ப்பகுதி வெளிறியதாகவும் இருக்கும். கண்ணின் மேல் பகுதியில் புருவம் போல வெளிறிய பட்டையும், கருமையான கன்னமும், மீசைக் கோடுகளும் உள்ளன. இதன் நீண்ட வாலானது வெள்ளை வெளிப்புற இறகுகளைக் கொண்டுள்ளது. வாலை அடிக்கடி மேலும் கீழும் அசைக்கும் பழக்கம் உடையது. கால்கள் நீளமாகவும் இளஞ்சிவப்பு-பழுப்பு நிறமாகவும் இருக்கும் அதே சமயம் அலகு மெல்லியதாகவும் பழுப்பு நிறமாகவும் இருக்கும்.

இது ஒரு சிட்டுக்குருவி போன்ற *சிணுங்கல்* ஒலியை எழுப்பும்.

சூழலியல்
--------

 குஞ்சுகள்
இது புல்வெளிகள், விளைநிலங்கள், சாலையோரங்கள், வறண்ட ஆற்றுப் படுகைகள், மணல் திட்டுகள், திறந்த வனப்பகுதிகள் போன்ற திறந்தவெளி வாழ்விடங்களில் காணப்படும் பறவையாகும். இது வண்டுகள், சிலந்திகள், பூச்சிகளின் குடம்பிகள் போன்ற சிறிய முதுகெலும்பிலி உயிரினங்களை தரையில் உணவாக தேடி உண்ணும். இது புற்கள் போன்றவற்றின் விதைகளையும் உண்ணும்.

இதன் இனப்பெருக்க காலம் ஆகத்து மாதத்தில் தொடங்குகிறது. தாவரங்களின் அடிப்பகுதியில் அல்லது கல் தங்குமிடத்தில் கோப்பை வடிவ கூட்டைக் கட்டுகிறது. கூட்டை புற்களைக் கொண்டு பெண் பறவை கட்டுகிறது. இரண்டு முதல் ஐந்து முட்டைகளை இடலாம் என்றாலும் பொதுவாக மூன்று அல்லது நான்கு முட்டைகளை பொதுவாக இடும். அவை வெண்மை நிறத்திவையாகவும் பழுப்பு நிறப்புள்ளிகளுடன் காணப்படும். முட்டை 14 முதல் 15 நாட்கள் வரை அடைகாக்கப்படும். குஞ்சுகளுக்கு பெற்றோர் இருவரும் உணவு ஊட்டுகின்றன. குஞ்சுகள் 14 முதல் 16 நாட்களுக்குப் பிறகு பறந்து செல்கின்றன.

துணை இனங்கள்
------------

இதில் பல துணையினங்கள் அங்கீகரிக்கப்பட்டுள்ளன:

* + *A. a. australis*, *ஏ.என். பில்பாலி* & *ஏ. என். ரோஜெர்சி* - ஆஸ்திரேலியாவின் பிரதான நிலப்பகுதி
	+ *A. a. bistriatus* - டாஸ்மேனியா
	+ *A. a. exiguus* - நியூ கினியா

மேற்கோள்கள்
-----------
**இராமநகரம்** (Ramanagara) இந்திய மாநிலமானகர்நாடகாவிலுள்ள ஒரு நகரமும், நகராட்சி மன்றமாகும். இது இராமநகரம் மாவட்டத்தின் தலைமையகமாகும். இது பெங்களூரிலிருந்து சுமார் 50 கிலோமீட்டர் தொலைவில் உள்ளது. பேருந்து மற்றும் தொடர் வண்டி பொது போக்குவரத்தும் உள்ளது. பெங்களூரிலிருந்து சுமார் 90 நிமிடங்களில் நகரை அணுகலாம்.

இராமநகர மலைகள்
பிரபல பாலிவுட் திரைப்படமான சோலே 1975 ஆம் ஆண்டில் இந்நகரைச் சுற்றியுள்ள இராமகிரி மலைகள் என்று அழைக்கப்படும் மலைகளில் படமாக்கப்பட்டது. இதனால் இம்மலைக்களுக்கு 'சோலே ஹில்ஸ்' என்ற புனைப்பெயரும் உள்ளது.

திப்பு சுல்தானின் ஆட்சி காலத்தில் இந்த நகரம் *ஷம்சராபாத்* என்று அழைக்கப்பட்டது. சுதந்திரத்திற்கு முந்தைய காலங்களில் பிரித்தானிய கிழக்கிந்திய நிறுவனத்தின் இராணுவத் தளபதி சர் பாரி குளோஸ் (1756-1813) என்பவருக்குப் பிறகு இது குளோஸ்பேட்டை என்று அழைக்கப்பட்டது. இந்த பெயர் நிலவியலில் தக்கவைக்கப்பட்டுள்ளது. பின்னர் இராமநகரம் என்று அழைக்கப்பட்டது. இராமநகரின் பெயர் இராமாயணத்தின் வரலாற்றுக் கதையை அடிப்படையாகக் கொண்டது.

புள்ளிவிவரங்கள்
---------------

2001 இந்திய census, இராமநகரத்தில் 79,365 மக்கள் தொகை இருந்தது. இதன் மக்கள்தொகையில் ஆண்கள் 52%, பெண்கள் 48%. இராமநகரின் சராசரி கல்வியறிவு விகிதம் 63%, தேசிய சராசரியான 59.5% ஐ விட அதிகமாக உள்ளது: ஆண் கல்வியறிவு 67%, பெண் கல்வியறிவு 58%. இராமநகரில், 13% மக்கள் 6 வயதுக்குட்பட்டவர்கள்.

செப்டம்பர் 2007 இல் பெங்களூரு ஊரக மாவட்டத்திலிருந்து பிரிக்கப்பட்டது. இப்போது இது இராமநகர மாவட்டமாக மாற்றப்பட்டுள்ளது.

பொருளாதாரம்
-----------

இராமநகரின் தெரு காட்சி
இராமநகரம் அதன் பட்டுப்புழு வளர்ப்புக்கு நன்கு அறியப்பட்டிருக்கிறது. மேலும் இது "சில்க் டவுன்" என்றும் "சில்க் சிட்டி" என்றும் பெயர் பெற்றது. இந்த பிராந்தியத்தில் உற்பத்தி செய்யப்படும் பட்டு பிரபலமான மைசூர் பட்டுக்கான உள்ளீட்டை உருவாக்குகிறது. ஆசியாவில் பட்டுப்புழுக்களுக்கான மிகப்பெரிய சந்தையாகும். ஒரு நாளைக்கு 50 டன் பட்டுப்புழுக்கள் நகரத்திற்கு வந்து சேர்கிறது. மேலும் இங்கு பெரிய அளவில் கிரானைட் தளங்களும் உள்ளன.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. .
2. ↑  Archive (2017-06-20). "cocoon market". .

வெளி இணைப்புகள்
---------------

விக்கிமீடியா பொதுவகத்தில்,  
 ***இராமநகரம்***   
என்பதின் ஊடகங்கள் உள்ளன. 

* Bangalore rural district - taluk page
[*தொடர்பிழந்த இணைப்பு*]
தமிழ்நாடு அரசு, அமைச்சகங்கள் மற்றும் துறைகள் தொடர்பாக அனைத்து ஊடகங்களில் வெளியாகும் உண்மைக்குப் புறம்பான செய்திகளை கண்டுபிடித்து, அதன் மீது உரிய நடவடிக்கை எடுப்பதற்கு 1 நவம்பர் 2023 அன்று தமிழ்நாடு அரசு அரசாணை மூலம் அறிவிக்கப்பட்ட ஒரு குழுவாகும். இக்குழு பெற்ற உண்மைக்குப் புறம்பான தகவலை தன் வரம்பிற்குள் வருமா என்பதை உறுதிசெய்த பிறகு, அதன் மீது சட்ட நடவடிக்கையைத் தொடங்க சம்பந்தப்பட்ட அதிகாரிகளுக்கு அனுப்புவதோடு, அரசு வழக்கறிஞர் மற்றும் காவல் துறையிடம் ஆலோசனை செய்யும். இக்குழு தமிழ்நாடு அரசு தமிழ் வளர்ச்சி மற்றும் செய்தித்துறைகீழ் இருப்பினும், தமிழ்நாடு அரசின் விளையாட்டுத் துறை அமைச்சர் உதயநிதி தலைமையின் கீழ் செயல்படும் சிறப்புத் திட்ட அமலாக்கத் துறையின் கீழ் இயங்கும். இக்குழுவின் தலைவராக திட்டக் குழு இயக்குநர் பதவி உருவாக்கப்படுகிறது. இக்குழு சென்னையில் உள்ள கலைவாணர் அரங்கில் செயல்படும்.

மேற்கோள்கள்
-----------

1. ↑  தமிழ் வளர்ச்சி மற்றும் செய்தித்துறை
2. ↑  TN government forms Fact Check Unit to check veracity of news across all media platforms
3. ↑  ஐயன் கார்த்திகேயன் யார்? தமிழ்நாடு அரசின் உண்மை சரிபார்ப்புக் குழு எவ்வாறு செயல்படும்?
அஜ்மீரில் உள்ள பிரித்திவிராஜ் சௌகானின் சிலை
**பிருத்திவிராஜ் சௌகான்** (Prithviraj Chauhan) (பொ.ஊ. 1168-1192), 12 ஆம் நூற்றாண்டின் பிற்பகுதியில் வட இந்தியாவில் இருந்த இராச்சியம் ஒன்றை ஆண்ட இந்து இராசபுத்திர சௌகான் மரபைச் சேர்ந்த ஒரு மன்னன் ஆவார். தில்லி அரியணையில் இருந்த கடைசிக்கு முந்திய இந்து மன்னன் இவராவார். கிபி 1179 ஆம் ஆண்டில், தனது 13 வயதில் ஆட்சிக்கு வந்த பிரித்திவிராஜ், இரட்டைத் தலைநகரங்களான அஜ்மீர், டில்லி ஆகிய நகரங்களிலிருந்து ஆட்சி நடத்தினார். இவர், இன்றைய இராசசுத்தான், அரியானா ஆகிய மாநிலங்களின் பெரும்பகுதியை உள்ளடக்கியதாக இருந்த நாட்டை ஆண்டதுடன், முசுலிம் ஆக்கிரமிப்புகளுக்கு எதிராக இராசபுத்திரரை ஒன்றுபடுத்தினார்.

கன்னோசி நாட்டின் மன்னன் செயச்சந்திர ரத்தோடின் மகளான சம்யுக்தாவுடன் பிரித்திவிராஜ் கொண்ட காதல் வட இந்தியாவில் புகழ்பெற்ற ஒரு காதல் கதை ஆகும். பிரித்திவிராஜின் அரசவைப் புலவரும், அவரது நண்பருமான சந்த் பார்தாய் என்பவர் எழுதிய *பிரித்திவிராஜ் ராசோ* என்னும் காவியத்தின் கருப்பொருளும் இதுவே.

பிரித்திவிராச், ஆப்கானிய மன்னனான கோரி முகமதுவை 1191 ஆம் ஆண்டு இடம்பெற்ற முதல் தாரைன் போரில் தோற்கடித்தார். ஆனாலும் அடுத்த ஆண்டு மீண்டும் கோரி தாக்கியபோது இடம்பெற்ற இரண்டாம் தாரைன் போரில் பிரித்திவிராச் தோல்வியடைந்தார். இவரது தோல்விக்குப் பின்னர் வட இந்தியா முசுலிம்களின் ஆக்கிரமிப்பு ஏற்பட்டு டில்லி அவர்களின் கட்டுப்பாட்டுக்குள் வந்தது. டில்லியில் உள்ள கிலா ராய் பித்தோரா என்னும் பெயர் இவரது பெயரைத் தழுவி இடப்பட்டது ஆகும்.

மேற்கோள்கள்
-----------

1. ↑

இதனையும் காண்க
--------------

* செயசந்திரன்
* சம்யுக்தா
**ஸ்ரீகண்டேஸ்வரம் மகாதேவர் கோயில்** இந்தியாவின் கேரள மாநிலத்தில் திருவனந்தபுரத்தில் அமைந்துள்ள ஒரு பழமையான சிவன் கோயிலாகும். பழைய ஸ்ரீகண்டேஸ்வரம் கோயில்தான்ஆரம்பத்தில் இந்த இறைவனின் மூலஸ்தானமாக இருந்தது.

தெய்வங்கள்
----------

இக்கோயிலின் மூலவர் சிவன் ஆவார். பார்வதிக்கு சிற்பம் இல்லை என்றாலும், அவள் சன்னதியில் இருப்பதாக நம்பப்படுகிறது. சுத்தம்பலத்திற்குள் சாஸ்தாவிற்கான ஒரு சன்னதி உள்ளது. விநாயகர் (கணபதி), நாகக் கடவுள்கள் மற்றும் கிருஷ்ணர் ஆகியோரின் சிற்பங்கள் சுத்தம்பலத்திற்கு வெளியில் உள்ளன. பூதத்தன் என்று வணங்கப்பட்ட சிற்பமானது உண்மையில் ஒரு யக்ஷி என்று பல பக்தர்கள் கூறுகிகின்றனர். கொடிமரத்திற்கு அருகில் தூண்களில் செதுக்கப்பட்ட அனுமன் மற்றும் முருகன் ஆகிய இருவரின் சிற்பங்கள் வழிபாட்டில் உள்ளன. அனைத்து தெய்வங்களும் கிழக்கு நோக்கி உள்ளன.

கணபதியின் சன்னதியை ஒட்டி பராசக்தியின் சிற்பம் உள்ளது. இச்சிற்பமானது முன்னர் அருகிலுள்ள களரியில் வழிபாட்டில் இருந்ததாகும்.

நிர்வாகம்
---------

இக்கோயில் திரவான்கூர் தேவஸ்தானக் குழுவால் நிர்வகிக்கப்படுகிறது.

முக்கியமான நாட்கள்
------------------

மகா சிவராத்திரியும் திருவாதிரையும் மலையாள மாதமான தனுவின் திருவாதிரை நாளும் அதிகமான கூட்டத்தை இக்கோயிலுக்கு ஈர்க்கின்ற விழா நாட்களாகும்.

குறிப்புகள்
-----------
**ஒசகோட்டே** அல்லது **ஹொசகோட்டே** (**Hoskote**) இந்தியாவின் கர்நாடகா மாநிலத்தில் உள்ள பெங்களூரு ஊரக மாவட்டத்தின் நிர்வாகத் தலைமையிடம் ஆகும். இங்கு 23 வார்டுகள் கொண்ட ஒசகோட்டே நகராட்சி உள்ளது. ஒசகோட்டே நகரம், பெங்களூருக்கு வடகிழக்கே 27 கிமீ தொலைவில், தேசிய நெடுஞ்சாலையில் உள்ளது.

வரலாறு
------

மராத்தியப் பேரரசின் படைகளுக்கும், பிரித்தானியக் கிழக்கிந்தியக் கம்பனி படைகளுக்கும்,  முதலாம் ஆங்கிலேய மைசூர் போரின் தொடர்ச்சியாக ஒசகோட்டே நகரத்தில் 22-23 ஆகஸ்டு 1768 அன்று போர் நடைபெற்றது.

மக்கள்தொகை பரம்பல்
------------------

23 வார்டுகள் கொண்ட ஒசகோட்டே நகராட்சியின், 2011ம் ஆண்டின் மக்கள்தொகை கணக்கெடுப்பின் படி, மொத்த மக்கள்தொகை 56,980 ஆகும். அதில் ஆண்கள் 29,261 ஆகவும்; பெண்கள் 27,719 ஆகவும் உள்ளனர். பாலின விகிதம் 1000 ஆண்களுக்கு, 956 பெண்கள் வீதம் உள்ளனர். சராசரி எழுத்தறிவு 86.22%% ஆகவுள்ளது. ஆறு வயதிற்குட்பட்ட குழந்தைகள் 6825 ஆகவுள்ளனர்.  ஹோஸ்கோட் மக்கள்தொகையில் இந்துக்கள் 74.86% ஆகவும், இசுலாமியர்கள் 22.24% ஆகவும், கிறித்தவர்கள் 2.30% ஆகவும், மற்றவர்கள் 0.60% ஆகவும் உள்ளனர். இங்கு கன்னடம் மற்றும் தமிழ் மொழிகள் பேசப்படுகிறது.

மேற்கோள்கள்
-----------

1. ↑  Hosakote Population Census 2011

வெளி இணைப்புகள்
---------------

* ஒசகோட்டே நகராட்சியின் இணையதளம் பரணிடப்பட்டது 2020-07-07 at the வந்தவழி இயந்திரம்
**தலேக்குனில் பசீர் (Thalekunnil Basheer)** இந்தியாவைச் சேர்ந்த ஓர் அரசியல்வாதியாவார். 1945 ஆம் ஆண்டு மார்ச்சு மாதம் 7 ஆம் தேதியன்று இவர் பிறந்தார். இந்திய தேசிய காங்கிரசு கட்சியில் உறுப்பினராக இருந்தார். பசீர் முதன்முதலில் 1977 ஆம் ஆண்டு கசகூட்டம் சட்டமன்றத்திற்குத் தேர்ந்தெடுக்கப்பட்டு அரசியலில் நுழைந்தார். காங்கிரசு கட்சி ஏ.கே.ஆண்டனியை முதலமைச்சராக நியமித்த பிறகு, பசீர் தனது பதவியை துறந்து ஆண்டனியை சட்டசபைக்கு போட்டியிட அனுமதித்தார்.  பசீர் 1977 ஆம் ஆண்டு முதல் 1979 ஆம் ஆண்டு வரையும் 1979 ஆம் ஆண்டு முதல் 1984 ஆம் ஆண்டு வரையிலும் மாநிலங்களவை உறுப்பினராகவும், 1984 ஆம் ஆண்டு முதல் 1989 ஆம் ஆண்டு வரையும் 1989 ஆம் ஆண்டு முதல் 1991 ஆம் ஆண்டு வரையிலும் சிராயன்கீழு மக்களவைத் தொகுதியில் தேர்ந்தெடுக்கப்பட்டு மக்களவை உறுப்பினராகவும் இருந்தார்.   பின்னர் இவர் திருவனந்தபுரம் மாவட்ட காங்கிரசு கட்சித் தலைவராகவும், கட்சி பொதுச் செயலாளராகவும், கேரள பிரதேச காங்கிரசு கட்சியின் துணைத் தலைவராகவும் பணியாற்றினார்.  

பசீர் மலையாள நடிகர் பிரேம் நசீரின் மைத்துனர் என்று அறியப்படுகிறார். நசீரின் தங்கையான சுக்ராவை இவர் மணந்தார். 

பசீர் மார்ச் 25, 2022 ஆம் ஆண்டு மார்ச்சு மாதம் 25 ஆம் தேதியண்று தனது 77 ஆவது வயதில் வெம்பாயத்தில் உள்ள அவரது வீட்டில் மாரடைப்பால் காலமானார்

மேற்கோள்கள்
-----------

1. 1 2 3 4  "Congress veteran Thalekunnil Basheer, 79, no more". .
2. ↑  "Members - Kerala Legislature". .
3. ↑  "Veteran Congress leader Thalekunnil Basheer dies at 77". .

புற இணைப்புகள்
--------------

* "Chirayinkil Partywise Comparison". 3 July 2007. .
**கங்காவதி** (**Gangavathi**) இந்தியாவின் கர்நாடகா மாநிலத்தில் கொப்பள் மாவட்டத்தில் அமைந்த நகராட்சியுன்ட கூடிய நகரம் ஆகும். கங்காவதி வருவாய் வட்டதின் நிர்வாகத் தலைமையிடமான கங்காவதி நகரம் உள்ளது. இந்நகரத்தில் அரிசி ஆலைகள் அதிகமாக உள்ளதால், இதனை கர்நாடகத்தின் அரிசிக் கிண்ண நகரம் என அழைப்பர. கடல் மட்டத்திலிருந்து 406 மீட்டர் உயரத்தில் அமைந்த கங்காவதி நகரத்தின் அருகே துங்கபத்திரை நீர்த்தேக்கம் உள்ளது.

பொருளாதாரம்
-----------

கொப்பள் மாவட்டத்தில் நெல் வேளாண்மை அதிக அளவில் உள்ளதால், கங்காவதி நகரத்தில் அரிசி அறவை ஆலைகள் மிகுந்துள்ளது.மேலும் இங்கு கரும்பு அதிகம் விளைகிறது.

மக்கள் தொகை பரம்பல்
-------------------

2011-ஆம் ஆண்டின் மக்கள் தொகை கணக்கெடுப்பின் படி, கங்காவதி நகரத்தின் மொத்த மக்கள்தொகை 105,529 ஆகும். அதில் ஆண்கள 52,689 மற்றும் பெண்கள் 52,840 உள்ளனர். ஆறு வயதிற்குட்பட்ட குழந்தைகள் 13,801 ஆகவுள்ளனர். பாலின விகிதம் 1000 ஆண்களுக்கு, 1003 பெண்கள் வீதம் உள்ளது. சராசரி எழுத்தறிவு 75.43% ஆகவுள்ளது. மக்கள்தொகையில் இந்துக்கள் 65.35%, முஸ்லீம்கள் 32.13%, சமணர்கள் 0.66%, கிறித்தவர்கள் 1.30% மற்றும் பிற சமயத்தவர்கள் 0.56% ஆகவுள்ளனர்.

அருகமைந்த சுற்றுலாத் தலங்கள்
----------------------------

* ஹம்பி - 14 கிமீ [

மேற்கோள்கள்
-----------

1. ↑  "Reports of National Panchayat Directory: Village Panchayat Names of Ganavathi, Koppal, Karnataka". Ministry of Panchayati Raj, Government of India. .
2. ↑  "Gangavati City Municipal Council - ಗಂಗಾವತಿ ನಗರಸಭೆ". .
3. ↑  Gangawati City Census 2011

வெளி இணைப்புகள்
---------------

* "Gangavati City Municipal Council", Government of Karnataka
* "Gangavati City Municipal Council" பரணிடப்பட்டது 2016-03-04 at the வந்தவழி இயந்திரம், Government of Karnataka
* "MR FASHIONS GANGAVATHI ", Cloths Shop
**பரசுராம் கிருஷ்ணாஜி சாவந்த்** (*Parashuram Krishnaji Sawant*)  ( **பாலாசாகேப் சாவந்த்** என்றும் அழைக்கப்படுகிறார்) (9 ஜனவரி 1905 - 29 அக்டோபர் 2000) ஒரு இந்திய அரசியல்வாதி ஆவார். இவர் மகாராட்டிராவின் இடைக்கால முதலமைச்சராக  25 நவம்பர் 1963 முதல் 4 டிசம்பர் 1963 வரை, இடைக்கால பதவியில் ஒன்பது நாட்கள்   இவரது முன்னோடியான மரோத்ராவ் கண்ணம்வார் இறந்ததைத் தொடர்ந்து பணியாற்றினார்.

முதலமைச்சராவதற்கு முன், சாவந்த் கண்ணம்வாரின் கீழ் மாநில உள்துறை அமைச்சராக இருந்தார்.  இவர் 1952 முதல் 1957 வரை பழைய பம்பாய் சட்டமன்றத்தில் வெங்குர்லாவை பிரதிநிதித்துவப்படுத்தினார், மேலும், 1962 முதல் 1978 வரை மகாராட்டிரா சட்டமன்றத்தில் சிப்லூனை பிரதிநிதித்துவப்படுத்தினார்.

டாபோலியில் உள்ள விவசாயப் பல்கலைக்கழகம்  இல் சாவந்தின் பெயரால் டாக்டர். பாலாசாஹேப் சாவந்த் கொங்கன் கிரிஷி வித்யாபீடம் என மறுபெயரிடப்பட்டது.

மேலும் காண்க
------------

* மராத்தி விக்கிபீடியாவில் பிகே சாவந்த்

மேற்கோள்கள்
-----------

1. 1 2  "Chief Ministers (1937 to 2019)" (in mr). .
2. ↑  "History of Modern Maharashtra". .
3. ↑  "Yashwantrao Balwantrao Chavan (1st May 1960 - 19th November 1962)" (in en). .
4. ↑  Ananth, Venkat (28 October 2014). "A brief history of Maharashtra’s chief ministers" (in en). *Mint*.. பார்த்த நாள்: 22 September 2020.
5. ↑  "About Us". .
**தேரா** (*Tera*), மேற்கு இந்தியாவின் குஜராத் மாநிலத்தின் கட்ச் மாவட்டத்தில் உள்ள அப்தசா வருவாய் வட்டட்த்தில் அமைந்த வரலாற்று சிறப்புமிக்க கிராமம் ஆகும்.இக்கிராமம் கட்ச் மாவட்டத்தின் தலைமையிடமான புஜ் 84 கிலோ மீட்டர் தொலைவிலும், தாலுகா தலைமையாக நல்லியாவிற்கு 13 கிலோ மீட்டர் தொலைவிலும் உள்ளது. இக்கிராமம் சமணர்களின் புனிதத் தலமாக உள்ளது. இது மாநில நெடுஞ்சாலை எண் 49 மீது அமைந்துள்ளது.

வரலாறு
------

கட்ச் இராச்சிய மன்னர் பிராக்மல்ஜி, அவரது சகோதரர் ஹமீர்ஜி தேரா கிராமம் உள்ளிட்ட 36 கிராமங்களை ஜாகீராக வழங்கினார். தேரா கோட்டையின் சுவர்கள் 1819ல் ஏற்பட்ட நிலநடுக்கத்தில் சேதமடைந்தன.

தற்போதைய நிலை
-------------

தேரா கிராமத்தினர் தற்போது வேளாண்மை மற்றும் கைவினைக் கலைஞர்களாக உள்ளனர். இக்கிராமம் சுற்றுலா மற்றும் சமணர்களின் புனிதத் தலமாக உள்ளது. ஆண்டுதோறும் 50,000 சமணர்கள் இக்கிராமத்திற்கு வருகை புரிகின்றனர்.
இந்திய அரசு தேரா கிராமத்தை இந்தியாவின் முதல் பாரம்பரியக் கிராமமாக அறிவித்தது.

தேரா கிராமம் மற்றும் அதனைச் சுற்றியுள்ள பகுதிகளில் பல வகையாக காட்டுயிர்களான மான்கள், எருதுகள், காட்டுப் பன்றிகள், கழுதைப் புலிகள், கான மயில்கள், மயில்கள், கவுதாரிகள், சிவப்பு நரிகள், ஓநாய்கள் மற்றும் கறகால் பூனைகள் காணப்படுகிறது.

இக்கிராமத்தில் 3 செயற்கை ஏரிகள் உள்ளது.

மேற்கோள்கள்
-----------

1. ↑  "Villages of Abdasa Taluka". Kutch District இம் மூலத்தில் இருந்து 7 July 2012 அன்று. பரணிடப்பட்டது.. .
2. ↑   *Gazetteer of the Bombay Presidency: Cutch, Palanpur, and Mahi Kantha*. Printed at the Government Central Press. 1880. பக். 252. .
3. 1 2
4. ↑   *Kutch in festival and custom*. K. S. Dilipsinh. 2004. பன்னாட்டுத் தரப்புத்தக எண்:9788124109984. .
5. ↑  Wonders of Gujarat.
6. ↑  The region is home to a number of endangered species like the Great Indian Bustard, Desert Fox, Indian Wolf, Chinkara, Caracal, etc. Kutch is the only district in India where four distinct ecosystems - Desert, Coastal, Grassland and Upland - exists within a span of 100 km. பரணிடப்பட்டது 12 செப்டம்பர் 2011 at the வந்தவழி இயந்திரம்
மாநாடு பற்றிய குடியரசு செய்தி
**1938 தமிழ்நாட்டு பெண்கள் மாநாடு** என்பது நவம்பர் 1938 இல் சென்னையில் நடைபெற்ற பெண்கள் மாநாடு ஆகும். தமிழ்நாட்டில் பெண்கள் பல வகையான அடக்குமுறைகளை எதிர்நோக்கி இருந்த அச் சூழலில் இந்தப் பெண்கள் மாநாடு நடைபெற்றது. இந்த மாநாடு இந்தி எதிர்ப்புப் போராட்டத்தில் பெண்களை ஈடுபட வைத்ததிலும், ஈ.வெ.ரா பெரியார் என்ற பட்டம் அளிக்கப்பட்டதும்  வரலாற்று முக்கியத்துவம் பெற்ற நிகழ்வுகள். மீனாம்பாள், பண்டித நாராயணி, வா. பா தாமரைக் கண்ணி, பா. நீலாம்பிகை, மூவலூர் இராமாமிர்தம், மருத்துவர் தருமாம்பாள் உட்பட்ட பெண்கள் குழு முன்னின்று நடத்தியது.

நிறைவேற்றப்பட்ட தீர்மானங்கள்
----------------------------

இந்த மாநாட்டில் நிறைவேற்றப்பட்ட தீர்மானங்கள் பின்வருமாறு:

1. இந்தியாவில் இதுவரையும் தோன்றின சீர்திருத்தத் தலைவர்கள் செய்யவியலாமற்போன வேலைகளை இன்று நமது தலைவர் ஈ.வெ.ராமசாமி அவர்கள் செய்து வருவதாலும் தென்னாட்டில் அவருக்கு மேலாகவும், சமமாகவும் நினைப்பதற்கு வேறொருவருமில்லாமையாலும் அவர் பெயரைச் சொல்லிலும், எழுத்திலும் வழங்கும்போதெல்லாம் பெரியார் என்ற சிறப்புப் பெயரையே வழங்குதல் வேண்டுமென இம்மாநாடு எல்லோரையும் கேட்டுக்கொள்கிறது.

2. மணவினை காலத்தில் புரோகிதர்களையும் வீண் ஆடம்பரச் செலவுகளையும் விலக்கிவிட வேண்டுமென இம்மாநாடு கேட்டுக்கொள்கிறது.

3. மற்ற நாடுகளைப்போல் தமிழர்கள் ஒன்றுபட்டு ஒரு சமுகமாய் வாழ்வதற்கு இன்று பெருந்தடையாயிருப்பது சாதி வேற்றுமையாதலால், சாதி வேற்றுமைகளை ஒழிப்பதற்கு இன்றியமையாத கலப்பு மணத்தை இம்மாநாடு ஆதரிக்கின்றது.

4. தமிழ் மாகாணத்தில் எல்லாப் பள்ளிகளிலும் தமிழ் மொழியை கட்டாயப் பாடமாக்க வேண்டுமென்று அரசாங்கத்தாரை இம்மாநாடு கேட்டுக்கொள்வதுடன், பிறமொழிகள் தமிழ் மொழிக்கு விரோதமாகப் பள்ளிகளின் கட்டாயப் பாடமாக வைக்கக்கூடாதெனத் தீர்மானிக்கிறது.

5. சென்னையில் முதலாவது மாகாண நீதிபதியாகவிருக்கும் தோழர் அபாஸ் அலி அவர்கள், காலஞ்சென்ற பா.வே.மாணிக்க நாயக்கரவர்கட்குத் தமிழ் தெரியாது; அவர் தெலுங்கர் என்று கூறியதையும், நாடார் சமுகத்தைக் கேவலமான வார்த்தைகளால் கூறியதையும், தோழர் மு.இராகவையங்கார், தொல்காப்பியம் 2000 ஆண்டுகட்கு முற்பட்டது என்று கூறியதை மறுத்து 50 ஆண்டுகளுக்கு முற்பட்டதென்று கூறியதைக் கண்டிப்பதுடன், தமிழறிவும் நூலறிவும் இல்லாத ஒரு நீதிபதி தன்னளவுக்கு மீறிக் கோர்ட்டில் பேசி வருவதை அரசாங்கத்தாரும், ஹைக்கோர்ட்டாரும் கவனித்து ஆவன செய்யும்படி இம்மாநாடு தீர்மானிக்கிறது.

மேற்கோள்கள்
-----------

1. ↑  வீரத் தமிழன்னை - மருத்துவர் தருமாம்பாள்
2. ↑  வரலாற்று புகழ்மிக்க தமிழ்நாட்டுப் பெண்கள் மாநாட்டு (1938) தீர்மானங்கள்!

வெளி இணைப்புகள்
---------------

* பெரியார் உரை
[*தொடர்பிழந்த இணைப்பு*]
**ஒடமாடிக்** (**Odemadih)** என்றும் அழைக்கப்படும் **ஒனகோனா(Onakona) என்பது** இந்தியாவின் சத்தீஸ்கரின் துர்க் மாவட்டத்தில் உள்ள ஒரு கிராமமாகும். 

ஒனகோனா மகாநதி ஆற்றின் மீது கட்டப்பட்ட கேங்க்ரல் அணை நீர்த்தேக்கத்தின் கரையில் அமைந்துள்ளது. 21 ஆம் நூற்றாண்டில், தம்தரியைச் சேர்ந்த தீரத் ராஜ் புதான், மகாராட்டிராவில் உள்ள திரிம்பகேசுவர் சிவன் கோயிலைப் போல, ஒனகோனாவில் ஒரு சிவன் கோயிலைக் கட்டுவதற்கு ஆணையிட்டார்.  கோயில் ஒருபுறம் மலையாலும், மறுபுறம் நீர்த்தேக்கத்தாலும் சூழப்பட்டுள்ளது. அருகில் ஒரு அருவி குளம் உள்ளது. இது ஒரு பிரபலமான சுற்றுலா தலமாக உள்ளது. 

ஒனகோனா குருர் வட்டத்தில் அமைந்துள்ளது. கர்ராஜர் கிராம ஊராட்சி நிர்வாகத்தின் கீழ் வருகிறது.  2011 ஆம் ஆண்டு நிலவரப்படி, கிராமத்தில் 38 வீடுகளில் வசிக்கும் 95 ஆண்கள் மற்றும் 87 பெண்கள் உட்பட 182 பேர் வசிக்கின்றனர். 7 வயது மற்றும் அதற்கு மேற்பட்ட மக்களின் கல்வியறிவு விகிதம் 72.53% ஆகும்.

சான்றுகள்
---------

வெளி இணைப்புகள்
---------------

1. 1 2  "PCA: Primary Census Abstract C.D. Block wise, Chhattisgarh - District Durg - 2011". Office of the Registrar General & Census Commissioner, India. .
2. ↑  "ओनाकोना बनेगा पर्यटन स्थल" (in Hindi). *Dainik Bhaskar*. .
3. ↑  "नया साल मनाने के लिए जिले में है कई खूबसूरत स्थान" (in Hindi). *Nai Dunia*. .
4. ↑  "बालोद के पर्यटन व धार्मिक स्थलों पर नए वर्ष में आज जुटेंगे पर्यटक". .
நால்வர்
திருக்கோணேச்சரத்தில் சமயகுரவர்களின் சிலைகள்
**சமயக்குரவர்** என்பவர்கள் திருகுறவர்ஞானசம்பந்தர், திருகுறவர்நாவுக்கரசர், திருகுறவர்சுந்தரமூர்த்தி, குறவர்மாணிக்கவாசகர் ஆகியோர் ஆவர். இவர்கள் சைவ சமயத்தின் தேவாரம் மற்றும் திருவாசகத்தினை எழுதியவர்கள். முருககுறவள்ளி சொந்தக்காரர் என்று தேவாரத்திலும்,முற்கால சோழ பெரியபுராணம் காட்டுகிறது,இவர்களை நால்வர் என்றும் நால்வர் பெருமக்கள் சைவ சமயத்தினர் அழைக்கின்றனர்.

சமயக்குரவர் நால்வரின் காலம், செயல்பாடுகள், சைவ நூல்களில் அவர்களுடைய தாக்கங்கள் என பல்வேறு ஆய்வுக் கட்டுரைகளும், நூல்களும் எழுதப்படுகின்றன. செப்பேடுகள் மற்றும் கல்வெட்டுக்கொண்டும் நூலில் இடம்பெற்றுள்ள சம்பவங்கள் எந்தக் காலத்தில் நடந்திருக்க வேண்டுமென அறிந்து கொள்கின்றனர். இந்து ஆய்வுகள் சைவ சமயத்தின் வரலாறுகள் குறித்த ஐயப்பாடுகளை களையவும், சம்பவங்களுக்கு வலுவூட்டவும் உதவுகின்றன.

சமயக்குரவர்கள் பற்றி வெளிவந்துள்ள நூல்கள்
-----------------------------------------

நால்வரை குறித்தான ஓவியம்
* நால்வர் நான்மணிமாலை — திருஞான சம்பந்தர், திருநாவுக்கரசர், சுந்தரமூர்த்தி நாயனார், மாணிக்கவாசகர் ஆகியோரின் சமயப் பணி பற்றிக் கூறும் நூலாக சிவப்பிரகாசர் எழுதியது.
* நால்வர் நெறி — 1968ஆம் ஆண்டு க. பாலசுப்பிரமணியம், வ. இ. இராமநாதன் அவர்களால் எழுதப்பெற்ற நூலாகும்.

கோயில்களில்
-----------

இடமிருந்து வலமாக ஞானசம்பந்தர், அப்பர், சுந்தரர், மாணிக்கவாசகர் - நந்தமேடு வீரபாண்டீசுவரர் கோயில்
சிவாலயங்களின் பிரகாரத்தில் நால்வருக்கும் சிலைகளும், தனிச்சன்னதிகளும் அமைக்கப்படுகின்றன. பொதுவாக இடமிருந்து வலமாக ஞானசம்பந்தர், அப்பர், சுந்தரர், மாணிக்கவாசகர் சிலைகள் அமைக்கப்படுகின்றன. இந்த வரிசையை மாற்றுவதில்லை.

மேற்கோள்கள்
-----------

1. ↑  3.1 தேவாரத் திருவாசகங்கள் தமிழாய்வு தளம்
2. ↑  நால்வர் காலம்- குடந்தை என். சேதுராமன்
3. ↑  நூலகம்.ஆர்க்

| * பா
* உ
* தொ
 சமயகுரவர்  |
| --- |
| 
* பட்டியல்
* வலைவாசல்
* விக்கித்திட்டம்

 |
| சமயகுரவர் | 
* திருஞானசம்பந்தர்
* திருநாவுக்கரசர்
* சுந்தரர்
* மாணிக்கவாசகர்

 |
| அகச்சந்தான குரவர் | 
* திருநந்திதேவர்
* சனத்குமாரர்
* சத்தியஞான தரிசினிகள்
* பரஞ்சோதியார்

 |
| புறச்சந்தான குரவர் | 
* மெய்கண்ட தேவர்
* அருணந்தி சிவாச்சாரியார்
* மறைஞானசம்பந்தர்
* உமாபதி சிவாச்சாரியார்

 |
| 
* பட்டியல்
* வலைவாசல்
* 

 |
Sole Egypt–Gaza crossing pointவார்ப்புரு:SHORTDESC:Sole Egypt–Gaza crossing point

**ரபா எல்லையைக் கடக்கும் பகுதி** (அரபு மொழி: معبر رفح‎, romanized: *Ma`bar Rafaḥ*) அல்லது **ரபா கடக்கும் இடம்** என்பது எகிப்திற்கும் காசாக்கரைக்கும் இடையேயுள்ள *எல்லையைக் கடக்கும் இடம்* ஆகும். காசா-எகிப்து எல்லையில் அமைந்துள்ள இந்த இடம் 1979 ஆம் ஆண்டில் எகிப்திற்கும் இசுரேலுக்கும் இடையே ஏற்பட்ட அமைதி ஒப்பந்தத்தால் அங்கீகரிக்கப்பட்டதாகும்.

வாயில்கள்
---------

*ரபா நிலத் துறைமுகம்* இசுரேல் வானூர்தி நிலைய ஆணையத்தால் 2005 ஆம் ஆண்டு வரை நிர்வகிக்கப்பட்டு வந்தது. அதன்பிறகு, எல்லைக் கடப்பவரை ரபாவிற்கான ஐரோப்பிய ஒன்றிய எல்லை உதவி அறப்பணி இயக்கம் கண்காணித்து வந்தது. "சலா அல் தின் நுழைவாசல்" என்றழைக்கப்படும் *ரபா நிலத் துறைமுகம்* சலா அல்-தின் சாலையில் அமைந்துள்ளது. எரேசு எல்லையைக் கடக்கும் பகுதியிலிருந்து ரபா செல்லும் நெடுஞ்சாலையில் இச்சாலை அமைந்துள்ளது. 2009 ஆம் ஆண்டின் அக்டோபர் மாதத்தில், காசாவிலுள்ள நிலத்தடிச் சுரங்கங்களை அழிக்கும் முயற்சியில் ஈடுபட்டபோது, ரபா நிலத் துறைமுகத்தின் மீது இசுரேல் குண்டுத்தாக்குதல் நடத்தியது.

அரபு மொழியில் *அல் அவ்தா* (திரும்பி வருதல்) என்றழைக்கப்படும் புதிய *ரபா கடக்கும் இடம்*, ரபாவின் தெற்குப் பகுதியில் அமைக்கப்பட்டது.

2023 இசுரேல்-ஹமாஸ் போர்
-----------------------

2023 ஆம் ஆண்டு அக்டோபர் மாதத்தில், இசுரேல் நாட்டிற்கும் ஹமாஸ் போராளிக் குழுவுக்கு போர் ஆரம்பித்தபோது, இந்த கடக்கும் இடம் முற்றிலுமாக மூடப்பட்டது. காசா மக்களோ வெளிநாட்டினரோ வெளியேற அனுமதிக்க இயலாதென எகிப்திய அரசாங்கம் அறிவித்தது. இந்த கடக்கும் இடத்தின் காசாப் பகுதியில் இசுரேல் இராணுவத்தின் வான்வழித் தாக்குதல்கள் நடந்தன. காசாவிலுள்ள அமெரிக்கக் குடிமக்கள் ரபா எல்லையைக் கடக்கும் பகுதிக்கு அருகே வந்துசேருமாறு ஐக்கிய அமெரிக்க அரசாங்கம் அறிவுறுத்தியது. கடக்கும் இடம் திறக்கப்படும்போது வெளியேற வசதியாக இருக்குமென தெரிவிக்கப்பட்டது.

மேற்கோள்கள்
-----------

1. ↑  *The Rafah Crossing: A Gateway to Hope?*. Asharq Al-Awsat, Asharq Al Awsat, 9 February 2008
2. ↑  *Weekly Report: On Israeli Human Rights Violations in the Occupied Palestinian Territory*, No. 39/2009. Palestinian Centre for Human Rights, 8 October 2009
  
"At approximately 01:35, Israeli fighter jets dropped 3 bombs on Salah al-Din Gate on the Egyptian border, south of Rafah, allegedly to destroy tunnels."
3. ↑  *RAFAH Access and Closure | December 2014*. OCHA, 3 July 2015. Here available பரணிடப்பட்டது 2015-11-23 at the வந்தவழி இயந்திரம்
4. ↑  Summer Said, Egypt Denies Passage of Foreigners Through Rafah Without Aid Agreement, *Wall Street Journal* (October 15, 2023).
5. 1 2 3 4  Nadeen Ebrahim, The last remaining exit for Gazans is through Egypt. Here's why Cairo is reluctant to open it, CNN (October 15, 2023).
6. 1 2  Anna Betts, American Citizens Fleeing Gaza Say Border Crossing Still Closed, *New York Times* (October 14, 2023).
7. 1 2  Humeyra Pamuk, US advises its citizens in Gaza to move closer to Egypt's Rafah crossing, Reuters (October 14, 2023).
8. ↑  Canadians still trapped in Gaza as Rafah-crossing exit agreement falls through, *Globe & Mail* (October 15, 2023).

வெளியிணைப்புகள்
---------------

* *Movement of people via Rafah Crossing*. கிசா மனித உரிமைகள் பாதுகாப்பு அமைப்பின் புள்ளிவிவரங்கள்
* *Gaza tourism companies call on Sisi to open Rafah crossing*. MEMO, 29 பிப்ரவரி 2016
**ஆனையூர்** (ஆங்கிலம்:Anaiyur), இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டம், மதுரை வடக்கு வட்டத்தில் உள்ள ஒரு நகராட்சி ஆகும். இது 18 வார்டுகளுடன் செயல்பட்டுக் கொண்டிருந்தது. 2015--க்குப் பிறகு ஆனையூர் நகராட்சி, மதுரை மாநகராட்சியின் மண்டல எண் 1-இல், 3-வது வார்டு பகுதியாக செயல்படுகிறது.

மக்கள் வகைப்பாடு
----------------

இந்திய 2011 மக்கள் தொகை கணக்கெடுப்பின்படி 63,917 மக்கள் இங்கு வசிக்கின்றார்கள். இவர்களில் 32,114 ஆண்கள், 31,803 பெண்கள் ஆவார்கள். ஆனையூரில் 1000 ஆண்களுக்கு 990 பெண்கள் உள்ளனர். இது தமிழக மாநில சராசரியான 996-யை விட குறைவானது. ஆனையூர் மக்களின் சராசரி கல்வியறிவு 91.67% ஆகும், இதில் ஆண்களின் கல்வியறிவு 95.42%, பெண்களின் கல்வியறிவு 87.92% ஆகும். இது மாநில சராசரி கல்வியறிவான 80.09% விட அதிகமானதே. ஆனையூர் மக்கள் தொகையில் 6,166 (9.65%) ஆறு வயதுக்குட்பட்டோர் ஆவார்கள். ஆறு வயதுக்குட்பட்ட குழந்தைகளின் பாலின விகிதம் 1000 ஆண்களுக்கு 916 பெண்கள் என்றுள்ளது. இது தமிழக சராசரியான 943-க்கு குறைவானதாக உள்ளது.

2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 85.09% ஆக இருக்கின்றனர். அதையடுத்து கிருஸ்துவர்கள் 8.81% இஸ்லாமியர்கள் 5.90% என்ற விகிதத்தில் இருக்கின்றனர். ஆனையூர் மொத்த மக்கள்தொகையில் பட்டியலினத்தவர்கள் 10.98%, பழங்குடியினர் 0.32% ஆக உள்ளனர். ஆனையூரில் 16,351 வீடுகள் உள்ளன.

மேற்கோள்கள்
-----------

1. ↑  "WARD-NO-3-ANAIYUR". .
2. ↑   Anaiyur Population Census 2011பார்த்த நாள்: டிசம்பர் 11, 2015
**போத்தனூர்** (*Podanur*) இந்தியாவின், தமிழ்நாடு மாநிலத்திலுள்ள, கோயம்புத்தூர் மாநகரின் தெற்கு மண்டலத்தில் உள்ள ஓர் நகராட்சி ஆகும். இந்நகரம் நிறைய இரயில் பணியாளர்களையும்,பல தொழிற்சாலை பணியாளர்களையும் கொண்டுள்ளது. அருகில் குறிச்சி நகரம், குனியமுத்தூர் நகரம், வெள்ளலூர் பேரூராட்சி, செட்டிபாளையம் பேரூராட்சி ஆகியவற்றை அருகே கொண்டுள்ளது. இந்த நகரத்தின் வரலாறு ஆங்கிலேயர் ஆட்சி காலத்திலிருந்தே தொடங்குகிறது. இங்குள்ள இரயில் நிலையம் 1862 ஆம் ஆண்டு முதலே செயல்பட்டு வருகிறது.

வரலாறு
------

பாலக்காட்டு கணவாயின் குளிர்ந்த காற்று நிரம்ப கிடைக்க பெறுவதால் ஆங்கிலேயர்கள் இதை ஏழைகளின் ஊட்டி என்று அழைத்தனர். அதனால் அவர்கள் தங்கள் காலனியையும் கோவையின் முதல் இரயில் நிலையத்தையும் இங்கு அமைத்தனர். இரயில் நிலையம் மட்டுமல்லாது கேரளா மற்றும் கொங்கு தேசத்திற்கான இரயில் கோட்டமாகவும் நிறுவப்பட்டது. கோயம்புத்தூர் மற்றும் பாலக்காடு இரயில் நிலையங்கள் கட்டப்பட்ட பின்னர், போத்தனூர் இரயில் நிலையம் அதன் முக்கியத்துவத்தை இழந்து விட்டது. இருப்பினும், இன்றும் இது ஒரு முக்கியமான தொடருந்து சந்திப்பாக கருதப்படுகிறது. இரயில்வேயின் தகவல் மற்றும் தொலைதொடர்பு பணிமனை, எவரெஸ்ட் கூரைகள், ஜி. டி. வெய்லெர், சந்திரிகா சோப்பு தயாரிப்பு நிறுவனம் மற்றும் பல சிறு, குறு தொழிற்சாலைகள் அமைந்துள்ளது.

மருத்துவமனைகள்
--------------

* GD மருத்துவமனை
* தொடருந்து மருத்துவமனை
* புனித மேரி மருத்துவமனை
* பாலாஜி மருத்துவமனை
* அபிராமி மருத்துவமனை
* ராஐம் மருத்துவமனை
* கனபதி நர்சிங் ஹோம்

மேற்கோள்கள்
-----------

1. ↑  Podanur fades into obscurity

புற இணைப்புகள்
--------------

* Podanur in Malabar wagon tragedy
* Podanur and Gandhiji's Harijan tour
* Gandhiji in Podanur பரணிடப்பட்டது 2018-12-11 at the வந்தவழி இயந்திரம்
* Podanur of the past
* Podanur Railway history
* Will Coimbatore's gain be Podanur's loss?
***வில்லியம் சேக்சுபியர்*** சிலை (Statue of William Shakespeare (New York City)) இயான் குயின்சி ஆடம்சு வட்டத்தில் அமைந்துள்ள வில்லியம் சேக்சுபியரின் வெண்கலச் சிற்பத்தைக் குறிக்கிறது. இது நியூயார்க்கின் மன்காட்டனில் உள்ள மத்தியப் பூங்காவில் அமைந்துள்ளது.  சிலை 1870 ஆம் ஆண்டில் உருவாக்கப்பட்டு  1872 ஆம் ஆண்டில் மத்தியப் பூங்காவில் திறக்கப்பட்டது. நவம்பர் 24, 1864 ஆம் ஆண்டு நவம்பர் மாதம் 14 ஆம் தேதியன்று நடைபெற்ற சூலியசு சீசர் நாடக நிகழ்வின் போது இச்சிலைக்கான நிதியாக நான்காயிரம் டாலர்கள் திரட்டப்பட்டது. சூனியசு புருட்டசு பூத்தின் மகன்களான எட்வின் பூத்து மற்றும் இயான் வில்க்சு பூத்து ஆகியோர் குளிர்கால தோட்ட அரங்கத்தில் இந்நிகழ்ச்சியை நடத்தினார்.

மேற்கோள்கள்
-----------

1. ↑  "Central Park: William Shakespeare". New York City Department of Parks and Recreation. .
2. ↑  "William Shakespeare". Central Park Conservancy. .
3. ↑  "As Booth Brothers Held Forth, 1864 Confederate Plot Against New York Fizzled". .

புற இணைப்புகள்
--------------

* 

* பொதுவகத்தில் *William Shakespeare* by John Quincy Adams Ward தொடர்பாக ஊடகக் கோப்புகள் உள்ளன.
**ஜெரி அல் சமீர்** (*Jeri Al Samir*) ( அரபு மொழி: جري السمر‎, romanized: *Jarī as Sāmir* ; **ஜெரி அல் சம்மர்** மற்றும் **ஜெரி அல் சமூர்** என்றும் உச்சரிக்கப்படுகிறது) என்பது கத்தாரில் உள்ள உம் சலால் நகராட்சியில் உள்ள ஒரு கிராமம். இது அல் ரயான் நகராட்சியின் எல்லைக்கு அருகில் நகராட்சியின் மத்திய-தெற்கு பகுதியில் அமைந்துள்ளது.

சொற்பிறப்பியல்
--------------

*ஜெரி* என்பது *கேரி* என்ற அரபு வார்த்தையிலிருந்து உருவானது. கிடைக்கும் நீரினை ஒருங்கிணைத்து பல்வேறு தாவரங்களின் வளர்ச்சியை எளிதாக்கும் பகுதியைக் குறிக்கிறது. கிராமத்தின் பெயரின் இரண்டாம் பகுதி, *சமீர்*, என்பது அங்கு வசித்த ஒரு முக்கிய நபரின் பெயர்.

உள்கட்டமைப்பு
-------------

2015 ஆம் ஆண்டில், பொருளாதாரம் மற்றும் வர்த்தக அமைச்சகம் கியூ ஆர் 331 மில்லியன் செலவில் கிராமத்தில் ஒரு தளவாட மையத்தை உருவாக்கத் தொடங்குவதாக அறிவித்தது.  சுற்றுப்பாதை நெடுஞ்சாலைக்கு அருகில் அதன் சிறப்பான அமைவிடம் மற்றும் ஒப்பீட்டளவில் குறைந்த செயல்பாட்டு செலவுகள் காரணமாக இந்தப் பகுதி தேர்ந்தெடுக்கப்பட்டது. முழுமையாக பணிகள் முடிந்ததும், சரக்குப் போக்குவரத்து மையம் வாகன உதிரிபாகங்கள் மற்றும் இயந்திரங்கள், உணவு மற்றும் பானங்கள், கிடங்கு மற்றும் சேமிப்பு மற்றும் கட்டுமானத் துறைகளில் 21 நிறுவனங்களுக்கு வசதிகளை வழங்கும்.

மேற்கோள்கள்
-----------

1. ↑  "District Area Map". Ministry of Development Planning and Statistics.. பார்த்த நாள்: 12 March 2019.
2. ↑  "طرح منطقة "جري السمر" اللوجستية بأم صلال للتطوير" (in Arabic). Al Raya. 8 March 2015.. பார்த்த நாள்: 16 July 2018.
3. ↑  "21 شركة تفوز في قرعة أراضي" جري السمر"" (in Arabic). Al Raya. 21 April 2015.. பார்த்த நாள்: 16 July 2018.
4. ↑  "جري السمر" (in Arabic). Manateq.. பார்த்த நாள்: 16 July 2018.
**சிறீநாதர்** (Srinatha) ( சுமார் 1355-1360 - 1441) 15 ஆம் நூற்றாண்டின் நன்கு அறியப்பட்ட தெலுங்கு கவிஞர் ஆவார். இவர் பிரபந்த பாணி கலவையை பிரபலப்படுத்தினார்.

சுயசரிதை
--------

சிறீநாதர் 1355/1360 இல் கிருஷ்ணா மாவட்டத்தில் கூடூர் மண்டலத்தில் உள்ள காலபடம் என்ற கிராமத்தில் தெலுங்கு நியோகி பிராமணக் குடும்பத்தில் பீமாம்பா மற்றும் மாரய்யா ஆகியோருக்கு பிறந்தார் 

சிறீநாதர் தெலுங்கில் *கவி சர்வபௌமா* (கவிகளின் அரசர்) என்று மதிக்கப்பட்டார். மேலும் பல மன்னர்களால் ஆதரிக்கப்பட்டார். கொண்டவீடு பெடகோமதி வேமா ரெட்டியின் அரசவையில் அமைச்சராகப் பணியாற்றினார். தனது இலக்கியத் திறமைக்கு ஈடாக தேவரகொண்டாவின் லிங்கமநேடு ஆட்சியாளரிடமிருந்து *நந்திகண்ட பொத்தராஜு கட்டாரி என்ற* மதிப்புமிக்க கத்தியைப் பெற முடிந்தது. இவர் ஏராளமான புத்தகங்களை தயாரித்து அரசர்களுக்கு அர்ப்பணித்து ஆடம்பரமான வாழ்க்கையை அனுபவித்தார். இருப்பினும், தனது வாழ்நாளின் இறுதியில் வறுமையால் அவதிப்பட்டதாகத் தெரிகிறது. 1441 இல் சிறீநாதர் இறந்தார். 

திரைப்படங்களில் காட்டப்படுவது போல் இவர் மற்றொரு பிரபல தெலுங்குக் கவிஞர் போத்தனாவின் மைத்துனர் அல்ல.

பணிகள்
------

*பண்டிதாராத்யசரிதம்*, *சிவராத்திரி மகாத்யம்*, *ஹரவிலாசமு*, *பீமகாண்டம்*, *காசிகாண்டம்*, சி*ருங்கார நைசதம்*, *பழநதி* வீரசரித்திரம், *தனஞ்சய விஜயம்*, மருதராட்சரித்திரம், சி*ருங்காராதிபிகா* மற்றும் *கிருதாபிராமம்* போன்ற பற்றிய வரலாறு மற்றும் கிருதாபிராம் ஆகிய பாடங்கள். *சாலிவாஹன கதா சப்தசதியை* பிராகிருதத்திலிருந்து தெலுங்கிற்கு மொழிபெயர்த்தார்.

பிரபலமான கலாச்சாரத்தில்
-----------------------

பப்பு என்று அறியப்பட்ட சத்திராசு லட்சுமி நாராயணா இயக்கிய *சிறீநாத கவி*  என்ற இவரது வாழ்க்கை வரலாற்றுத் திரைப்படம் 1993 ஆம் ஆண்டில் நடிகர் என்.டி.ராமராவ் மற்றும் ஜெயசுதா ஆகியோரின் நடிப்பில் வெளியானது.

1942 இல் வௌஹினி ஸ்டுடியோஸ் தயாரித்த *பக்த போத்தன்னா என்ற* தெலுங்கு திரைப்படத்தில் சிறீநாதர் ஒரு முக்கிய கதாபாத்திரமாக சித்தரிக்கப்பட்டுள்ளார். திரைப்படத்தில் வி. நாகய்யா போத்தன்னாவாகவும், கௌரிநாத சாஸ்திரி சிறீநாதராக நடித்திருந்தனர்.

மேற்கோள்கள்
-----------

உசாத்துணை
---------

1. ↑  Srinatha, "*Parvathidevi Tapassu*" (PDF), *Unknown Telugu text* (in தெலுங்கு), editor introduction, archived from the original (PDF) on 2009-04-10, retrieved 2008-05-02
2. ↑  Somasekhara Sarma, Mallampalli (1946), *History of the Reddi Kingdoms (Circa. 1325 A.D. to circa. 144B A.D.)*, Waltair: Andhra University
3. ↑  "Shrinatha Kavi Sarvabhowma | latestvideos.in". .
**சம்பாஜே** (*Sampaje*) என்பது இந்தியாவின் தென் மாநிலமான கர்நாடகாவில் உள்ள ஒரு மலைக் கிராமம் ஆகும். இது கர்நாடகாவின் குடகு மாவட்டத்தில் உள்ள மடிக்கேரி வட்டத்தில் அமைந்துள்ளது. இது தெற்கு கன்னட மாவட்டத்தில் உள்ள மங்களூர் நகரத்தைக் குடகு மாவட்டத்தில் உள்ள மடிக்கேரி நகரத்துடன் இணைக்கும் தேசிய நெடுஞ்சாலை-275-ல் அமைந்துள்ளது. இது குடகு மற்றும் தெற்கு கன்னடா இடையே உள்ள ஒரு எல்லை கிராமம்.

மக்கள்தொகையியல்
---------------

2001 இந்திய மக்கள் தொகைக் கணக்கெடுப்பின்படி சம்பாஜேயில் 5304 பேர் வசிக்கின்றனர். இவர்களில் 2639 பேர் ஆண்கள் 2665 பெண்கள் ஆவர்.

கல்வி
-----

ஜி. எம். பி. பள்ளி சம்பாஜே கிராமத்தில் உள்ள மாணவர்களுக்கு ஆரம்பக் கல்வியை வழங்குகிறது. 'சம்பாஜே பதவி பூர்வா கல்லூரி' கலைப் பிரிவில் பல்கலை முன்பட்ட கல்வியை வழங்கும் முக்கிய நிறுவனமாகச் செயல்பட்டு வருகிறது. 1966 சம்பாஜே உயர்நிலைப் பள்ளியை நிறுவப்பட்ட இந்நிறுவனம் பின்னர் கல்லூரியாகத் தரம் உயர்த்தப்பட்டது.

வேளாண்மை
--------

விவசாயம் மக்களின் முக்கியத் தொழிலாகும். இயற்கை மீள்மம், பாக்கு, தென்னை, முந்திரி தோட்டங்கள் முக்கிய உற்பத்தி ஆதாரமாக உள்ளன. தேனீ வளர்ப்பும் மேற்கொள்ளப்படுகிறது.

உயிர்பன்மயம்
------------

சம்பாஜே இந்தியாவின் மேற்குத் தொடர்ச்சி மலைப் பகுதியில் அமைந்துள்ளது. சம்பாஜே பல்வேறு வகையான விலங்குகள் மற்றும் பறவைகள் நிறைந்த ஒரு அழகான இடம். குரங்குகள், மயில்கள், மரங்கொத்திகள் மற்றும் பலவகையான மரங்கள் இப்பகுதியின் உயிர் பன்முகத்தன்மையை உருவாக்குகின்றன.

மொழி
----

கன்னடம், துளு, கொடவா மற்றும் அரே பாஷே ஆகியவை இங்குப் பேசப்படும் முக்கிய மொழிகள் ஆகும்.

படத்தொகுப்பு
------------

* ஜோத்போலாஜோத்போலா
* கோயநாடுகோயநாடு

மேலும் பார்க்கவும்
------------------

* சுல்லியா
* சார்மதி

மேற்கோள்கள்
-----------

1. 1 2  "Census of India : Villages with population 5000 & above". .
2. ↑  "Yahoomaps India :". .  Sampaje, Dakshina Kannada, Karnataka

வெளி இணைப்புகள்
---------------

*
**சிக்மகளூர்** (*Chickmagalur*) இந்தியாவின் கர்நாடகா மாநிலத்தில் சிக்கமகளூரு மாவட்டத்தில் அமைந்துள்ள ஒரு நகரம். குளம்பிக்கு (coffee) புகழ்பெற்ற முல்லயாநகரி மலைத்தொடர் அடிவாரத்தில் சிக்மங்களூர் அமைந்துள்ளது, இது கர்நாடகாவின் குளம்பி விளையும் நிலமாக அறியப்படுகிறது. சிக்மகளூர் அதன் மலைவாழிடத்திற்குப் பிரபலமானது.

இந்த நகருக்கு அருகில் மங்களூர் சர்வதேச விமான நிலையம் (160 கிமீ) உள்ளது. இதன் மிக அருகில் உள்ள ரயில் நிலையம் கதூர் (40 கிமீ) ஆகும்.

இங்கு காபி அதிகளவில் உற்பத்தி செய்யப்படுகிறது. இது மலைப்பகுதியில் உள்ளது.

வரலாறு
------

இது மலைநாடு பகுதியைச் சேர்ந்தது. சிக்க+மகள்+ஊர்= சிக்கமகளூர். இளைய மகளின் ஊர் என்பது இதன் பொருள். முற்காலத்தில் இருந்து அரசர், தன் மகளுக்கு இவ்வூரை தானமாக அளித்தாராம். அதனால், இப்பெயர் பெற்றது.
இங்குள்ள கோதண்டராமர் கோயில், ஹொய்சாள, திராவிட கட்டிடக் கலையைக் கொண்டது.

குறிப்பிடத்தக்க நபர்கள்
-----------------------

* இந்திரா காந்தி: இந்த தொகுதியில் போட்டியிட்டு, மத்திய அமைச்சரவையில் தேர்வானார்.
* ஜெய்ராம் ரமேஷ்: மத்திய அமைச்சர்

மேற்கோள்கள்
-----------

வெளிப்புற இணைப்புகள்
--------------------

* Chickmagalur City Municipal Council Website பரணிடப்பட்டது 2016-03-14 at the வந்தவழி இயந்திரம்
* The travel and holiday guide to Chikmagalur பரணிடப்பட்டது 2014-06-16 at the வந்தவழி இயந்திரம்
**சலீல் கான்** (Jaleel Khan) (பிறப்பு 10 டிசம்பர் 1954),  ஆந்திரப் பிரதேச மாநிலத்தைச் சேர்ந்த இந்திய அரசியல்வாதி ஆவார். இவர் விஜயவாடா மேற்கு தொகுதியின் சட்டமன்ற உறுப்பினர்  ஆவார்.

2014 மாநில சட்டமன்றத் தேர்தலில் ஒய். எஸ்.ஆர். காங்கிரஸிலிருந்து உறுப்பினராகத் தேர்ந்தெடுக்கப்பட்டார். இவரது நெருங்கிய போட்டியாளரான வி. சீனிவாசை மிகக் குறைந்த வாக்கு வித்தியாசத்தில் தோற்கடித்தார்.   பின்னர் 2016ல் ஆளும் தெலுங்கு தேசம் கட்சியில் இணைந்தார்.  1999 இல் INC சேர்ந்து  சட்டமன்ற உறுப்பினராகவும் தேர்ந்தெடுக்கப்பட்டார்.

 நா. சந்திரபாபு நாயுடு இவரை வக்ஃப் வாரியத் தலைவராக நியமித்தார்.

சர்ச்சைகள்
----------

23 ஏப்ரல் 2016 அன்று, விஜயவாடாவில் உள்ள தாராபேட்டையில் நடந்த கூட்டத்தில் மஸ்ஜித் கமிட்டி உறுப்பினர்களுடன் அவர் வாக்குவாதத்தில் ஈடுபட்டிருந்தபோது புகைப்படம் எடுத்ததற்காக ஒரு தினசரி நாளிதழின் நிருபரை தாக்கும்படி அவர் தனது உதவியாளர்களுக்கு உத்தரவிட்டார். 

27 டிசம்பர் 2016 அன்று, ஒரு ஆன்லைன் சேனலுக்கு அளித்த பேட்டியின் போது, அவர் பி.காமில் இயற்பியல் படித்ததாகக் கூறினார். பேட்டியின் இந்த பகுதி வைரலாக பரவி அவரை ஒரே இரவில் பிரபலமாக்கியது. மேலும் இந்த வீடியோ மற்றும் இந்த வீடியோவின் ஸ்பூஃப்கள் பல நாட்களாக ஆன்லைனில் ட்ரெண்டிங்கில் இருந்தன மற்றும் பல நகைச்சுவைகள் அவருக்கும் பி.காம் மீதும் செய்யப்பட்டன. இன்று வரை இயற்பியல். தெலுங்கு தேசம் கட்சி அவரை ஆந்திராவின் வக்ஃப் வாரியத்தின் தலைவராக நியமித்தது.

மேற்கோள்கள்
-----------



1. ↑  "Jaleel Khan untold Biography". TelanganaNewsPaper. 2016-12-28. .
2. 1 2  "Vijayawada West Assembly 2014 Election Results". Elections.in. .
3. 1 2  "List of Successful Candidates in Andhra Pradesh Assembly Election in 1999". Elections.in.. பார்த்த நாள்: 11 October 2014.
4. ↑  "Another YSR Congress Legislator Joins TDP In Andhra Pradesh". .
5. ↑  "Chandrababu Naidu may induct YSRC turncoats into his Cabinet". 6 February 2017. .
6. ↑  Staff Reporter (10 July 2017). "Jaleel Khan to head Wakf Board". *The Hindu*. .
7. ↑  "AP Waqf Board Chairman". .
8. ↑  "MLA Jaleel Khan in controversy, again! - Times of India". .
9. ↑  Telugu Desam Party: Jaleel Khan named new Waqf board ... - 
 › ...